Diari Oficial de la Generalitat Valenciana


Sumari del DOGV 3906, del 28-12-2000 (2000/10323)

ACORD de 22 de desembre de 2000, del Govern Valencià, pel qual es declara la urgent ocupació dels béns i drets subjectes a un expedient d'expropiació forçosa de la Diputació Provincial d'Alacant.
---------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3906

Data del DOGV
:   28-12-2000

Secció del DOGV
:   V. ALTRES ANUNCIS - F) EXPROPIACIONS

Número del document
:   2000/10736


Data del document
:   22-12-2000

Organisme emissor
:   Conselleria de Justícia i Administracions Públiques

Tipus de document
:   Acord

Descriptors 

:   * administració local
    * expropiació

ACORD de 22 de desembre de 2000, del Govern Valencià, pel qual es declara la urgent ocupació dels béns i drets subjectes a un expedient d'expropiació forçosa de la Diputació Provincial d'Alacant. [2000/S10550]
  
El Govern Valencià, en la reunió del dia 22 de desembre de 2000, adoptà l'acord següent:
  
La Diputació Provincial d'Alacant, després de l'aprovació del projecte d'obres i el compliment dels requisits legals, va sol·licitar la declaració d'urgent ocupació dels béns i drets afectats per l'expedient d'expropiació forçosa per a l'execució del projecte de canonada d'aigua per a proveïment d'una planta de reciclatge de residus sòlids urbans i abocador controlat de rebutjos per a la unitat de producció denominada sector III (Elx).
  
Aquesta declaració d'urgent ocupació es justifica per les següents raons:
  
L'obra de canonada d'aigua per a proveïment d'una planta de reciclatge de residus sòlids urbans i abocador controlat de rebutjos per a la unitat de producció denominada sector III (Elx), ha de dur-se a terme amb celeritat, ja que cal realitzar una conducció d'aigua, amb una longitud de 1.595 metres, capaç de transportar el cabal d'aigua necessari per donar servei a la planta de tractament de residus sòlids urbans (RSU) de nova construcció, situada al terme municipal d'Elx, el que justifica àmpliament acudir a aquest procediment especial.
  
La relació de propietaris, béns i drets afectats per l'expedient va ser sotmesa a informació pública i notificada individualment a les persones interessades, algunes de les quals van presentar al·legacions que van ser resoltes pel ple de la corporació. En l'expedient consten l'aprovació del projecte d'obres, l'acta de replanteig i la retenció de crèdit.
  
Per tot això i de conformitat amb les facultats conferides pel Reial Decret 3.318/1983, de 25 d'agost, d'acord amb els articles 32 i 17 de l'Estatut d'Autonomia de la Comunitat Valenciana, en relació amb l'article 25 i la disposició final segona de la Llei de la Generalitat Valenciana 5/1983, de 30 de desembre, a proposta del conseller de Justícia i Administracions Públiques, el Govern Valencià.
  
ACORDA
  
Declarar la urgent ocupació dels béns i drets subjectes l'expedient d'expropiació forçosa instruït per la Diputació Provincial d'Alacant per a l'execució del Projecte de canonada d'aigua per a proveïment d'una planta de reciclatge de residus sòlids urbans i abocador controlat de rebutjos per a la unitat de producció denominada sector III (Elx).
  
Relació de béns afectats:
  
Finca: 1
  
Interessat: germans de Tomás Tarí Molla.
  
Domicili: c/ Doctor Ferran, 1, 03892 Elx.
  
Referència cadastral (pol./parcel·la naturalesa): 157 160 erm/pasturatges.
  
Superfície a expropiar (m²): 0.
  
Servitud de vol (m²): 850.
  
Finca: 2
  
Interessat: germans de Jerónimo Vicente Agullo.
  
Domicili:
  
Referència cadastral (pol./parcel·la naturalesa): 157 17 labor reg.
  
Superfície a expropiar (m²): 16.
  
Servitud de vol (m²): 875.
  
Finca: 3
  
Interessat: José Agullo Candela.
  
Domicili: Residencial Altabista, bloc F. 4t, C, 03557 Alacant
  
.
  
Referència cadastral (pol./parcel·la naturalesa): 163 755b ametllers regadiu.
  
Superfície a expropiar (m²): 16.
  
Servitud de vol (m²): 700.
  
Finca: 4
  
Interessat: germans de Tomás Brotons Pomares.
  
Domicili: Partida de Torrellano, baix P.1, núm. 40, 03474 Torrellano.
  
Referència cadastral (pol./parcel·la naturalesa): 163 849 erm/pasturatges.
  
Superfície a expropiar (m²): 112.
  
Servitud de vol (m²): 3.400.
  
El present acord es publicarà en el Diari Oficial de la Generalitat Valenciana, als efectes de l'article 56.2 del Reglament d'Expropiació Forçosa, perquè les persones interessades, una vegada publicada la relació i fins al moment de l'alçament de l'acta prèvia, puguen formular per escrit davant de la corporació local expropiant al·legacions als sols efectes d'esmenar possibles errors que s'hagen produït en relacionar els béns afectats per la urgent ocupació.
  
Aquest acord posa fi a la via administrativa, en virtut de l'article 109.c) de la Llei de Règim Jurídic de les Administracions Públiques i del Procediment Administratiu Comú. Les persones interessades podran interposar contra aquest els següents recursos:
  
a) Recurs potestatiu de reposició davant del Govern Valencià, en el termini d'un mes comptat a partir de l'endemà a aquell en què tinga lloc la publicació de l'acord en el Diari Oficial de la Generalitat Valenciana. Contra la desestimació expressa del recurs potestatiu de reposició o, si fa el cas, contra la desestimació presumpta d'aquest pel transcurs d'un mes, es podrà interposar en el termini de dos mesos recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana. En cas de haver-se interposat recurs administratiu potestatiu de reposició no es podrà interposar recurs contenciós administratiu fins que el primer siga resolt expressament o s'haja produït la seua desestimació presumpta pel transcurs d'un mes. Això d'acord amb el que s'ha establit en els articles 48, 107 i següents, i 116 i següents de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i 46 de la Llei 29/1998, de 13 de juliol, Reguladora de la Jurisdicció Contenciosa Administrativa.
  
b) Directament recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats a partir de l'endemà a la publicació de l'acord en el Diari Oficial de la Generalitat Valenciana, d'acord amb els articles 10 i 46 i següents de la Llei 29/1998, de 13 de juliol, Reguladora de la Jurisdicció Contenciosa Administrativa.
  
Tot això sense perjuí que les persones interessades puguen interposar qualsevol altra via que estimen oportuna.
  
València, 22 de desembre de 2000
  
El conseller secretari del Govern Valencià,
  
JOSÉ JOAQUÍN RIPOLL SERRANO